# Vecumnieku novada Dome

## SKAISTKALNES VIDUSSKOLA

Reģ. Nr. 4513901289

Skolas iela 5, Skaistkalnes pagasts, Vecumnieku novads, LV-3924,

Tālrunis/fakss 63933101,e-pasts [skaistkalne.skola@vecumnieki.lv](mailto:skaistkalne.skola@vecumnieki.lv)

**IEKŠĒJIE NOTEIKUMI**

Skaistkalnē

Apstiprināts:

Skaistkalnes vidusskolas

direktore Svetlana Vāverniece

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

2020.gada 17.augustā Rīkojums Nr.\_\_

Izdota saskaņā ar Vispārējās izglītības likuma 8. un 9.pantu un Izglītības likuma 22.panta pirmo daļu un Ministru kabineta 2020.gada 9.jūnija noteikumiem Nr.360 “Epidemioloģiskās drošības pasākumi Covid-19 infekcijas izplatības ierobežošanai” 25.punktu

**Kārtība mācību procesa organizēšanai Skaistkalnes vidusskolā piesardzības pasākumu īstenošanai Covid-19 infekcijas izplatības ierobežošanai.**

**1. Vispārīgie jautājumi**

1.1. Kārtība nosaka mācību procesa organizācijas pamatnosacījumus un epidemioloģiskās drošības pasākumus, kas veicami, lai ierobežotu Covid-19 infekcijas izplatību Skaistkalnes vidusskolā(turpmāk tekstā- Skola), lai pēc iespējas mazinātu izglītojāmo, pedagogu un darbinieku inficēšanās riskus, lai īstenotu Izglītības programmu apgūšanu klātienē, ievērojot tādus piesardzības pasākumus kā informēšana, distancēšanās un higiēnas prasību ievērošana.

1.2. Mācību procesa organizācijas pamatnosacījumi,lai mazinātu iespējamos inficēšanās riskus, ir:

• elastība un patstāvība,

• mācību plāna un procesa piemērošana atbilstoši epidemioloģiskajai situācijai un izglītojāmo vajadzībām,

• sadarbība un informēšana (skolotāji, izglītojāmie , vecāki, institūcijas),

• sociāli emocionālais un cita veida atbalsts,

• nodrošinājums (resursi).

1.3.. Skolā netiek pieļauta personu ar elpceļu infekcijas slimību pazīmēm klātbūtne.

1.4. Skola informē darbiniekus, izglītojamos un viņu vecākus vai likumiskos pārstāvjus par nepieciešamību sekot savam veselības stāvoklim, par Covid-19 simptomiem un individuāliem profilakses pasākumiem un rīcību, ja kādam parādās elpceļu infekcijas simptomi.

1.5. Nav vēlama vecāku, likumisko pārstāvju vai pavadošo personu atrašanās Skolā

1.6. Izglītojāmie ar infekcijas slimības pazīmēm netiek uzņemti Iestādē.

1.7. Skola pēc iespējas nodrošina, ka visas mācību aktivitātes un pasākumi notiek katrai klasei vai grupai atsevišķi, iespēju robežās mazinot to izglītojāmo skaitu, kas nonāk ciešā kontaktā un iespēju robežās mazina šo grupu vai klašu savstarpējo sastapšanos.

**2. Izglītības programmu īstenošanas vietas un skolas darba laika organizācija**

2.1. Izglītības programmas tiek īstenotas Vecumnieku novada Skaistkalnes pagastā Rīgas ielā 5 - pirmskolas un sākumskolas (no 1.-4. klases izglītojāmie), un Vecumnieku novada Skaistkalnes pagastā Skola ielā 5 , ( no 5.-12.klases izglītojamie), darba laiks 800-1600.

2.2. Mācību nedēļas garums ir 5 darba dienas, mācību stundas ilgums – 40 minūtes.

2.3. Izglītības programmu stundu laiki:

**Mācību stundu laiki 2020./2021.m.g.**

Mazā skola (Rīgas iela 5)

|  |  |
| --- | --- |
| 1.stunda | 830 - 910 |
| 2.stunda | 915 - 955 |
| 3.stunda | 1000 - 1040 |
| 1040 – 1110 pusdienas 1.,2.,3. kl. ēdnīcā, 4.kl. mājturības klasē | |
| 4.stunda | 1110 - 1150 |
| 5.stunda | 1155 – 1235 |
| 6.stunda | 1240 - 1320 |

Bērnu dārzs ēd grupiņas telpās plkst.1200.

Piecgadīgo un sešgadīgo grupas ēd grupiņas telpās 1200( ēdiens tiek pievests vienreizējos traukos).

Lielā skola (Skolas iela 5)

|  |  |
| --- | --- |
| 1.stunda | 840 - 920 |
| 2.stunda | 925 - 1005 |
| 3.stunda | 1010 - 1050 |
| 4.stunda | 1055 - 1135 |
| 1135 – 1150 pusdienas 6., 7.kl. ēdnīcā, 5.kl. mājturības klasē | |
| 5.stunda | 1150 - 1230 |
| 1230 – 1245 pusdienas 8.,10. kl ēdnīcā, 9.kl. mājturības klasē | |
| 6.stunda | 1245 - 1325 |
| 1325 – 1340 pusdienas 11., 12.klasei ēdnīcā | |
| 7.stunda | 1340 – 1420 |
| 8.stunda | 1425 – 1505 |
| 9.stunda | 1510 – 1550 |
| Autobuss uz mājām 1600 | |

**3. Komunikācija un saziņa, izglītojamo reģistrācija**

3.1. Skolā vadības un pedagogu komunikācija ar izglītojamajiem norisinās klātienē, saziņā ar vecākiem tiek izmantotas dažādas formas- e-pasts, tālrunis, sociālie tīkli, e-klase, facebook profils, skolas mājaslapa **www.skaistkalnevsk.edu.lv**, izvēloties efektīgāko pieejamo saziņas formu un veidu.

3.2. Izglītojamo apmeklējumi tiek reģistrēti e-klases sistēmā atbilstoši stundu sarakstam.

**4. Mācību procesa organizācija**

4.1. Mācību stundas/nodarbības tiek organizētas klasēs/grupās un individuāli, lai tās būtu nošķirtas, savstarpēji noslēgtas, izglītojamie tiek reģistrēti e-klasē.

4.2. Nepieciešamības gadījumā tiek lietoti atbilstoši individuālās aizsardzības līdzekļi, lai mazinātu inficēšanās riskus.

4.3. Mācību stundu laikā var tikt organizētas dinamiskās pauzes, nodrošinot regulāru telpu vēdināšanu.

4.4. Izglītojamo ierašanos Skolā , mācību stundās un atpūtu starpbrīžos, aiziešanu no izglītības iestādes, kā arī citas aktivitātes organizē pēc iespējas nodrošinot plūsmu nepārklāšanos un distancēšanās ievērošanu.

4.5. Tiem izglītojamajiem, kuri atrodas pašizolācijā vai mājas karantīnā un var mācīties attālināti (tikai mājās), kamēr pārējie mācās izglītības iestādes telpās, pedagogi veido individuāli pielāgotu mācību plānu un nodrošina atgriezenisko saiti.

**5. Pedagogu atbildība**

5.1. Pedagogi ir atbildīgi par mācību procesa īstenošanu un higiēnas prasību ievērošanu strādājot Skolas telpās.

5.2 Pedagogi ir atbildīgi par izglītojamo mācību stundu apmeklējuma uzskaiti līdz katras darba dienas beigām.

5.3. Pedagogi veic regulāru telpu vēdināšanu un pārrauga higiēnas prasību nodrošināšanu klasē.

5.4. Pedagogi pārrauga, lai izglītojamie izmantotu dezinfekcijas līdzekļus.

5.5 Pedagogi nekavējoties informē direktori,dežūras administrātoru vai medmāsu, ja ir aizdomas par izglītojamā veselības stāvokļa pasliktināšanos.

5.6. Klašu audzinātāji sazinās ar izglītojamo vai izglītojamā vecākiem, ja izglītojamais neapmeklē Skolu vairāk kā divas dienas un, ja e-klasē nav informācijas par prombūtnes iemesliem. Par to ir jāinformē direktore vai direktores vietniece izglītības jomā .

**6. Darbinieku atbildība**

6.1. Skolas apmeklētāju (preču piegādātāju, pakalpojumu sniedzēju u.c. izņēmuma gadījumos izglītojamo vecāku, aizbildņu, pavadošo personu ) un pedagogu reģistru katrai darba dienai veido dežurante.

6.2. Apkopējas darba pienākumus veic atbilstoši telpu uzkopšanas grafikam, pastiprināti tiek veikta sanitāro mezglu (WC), gaiteņu, durvju rokturu, kāpņu margu u.c. virsmu apstrāde/apkope.

6.3. Skolas saimnieciskās daļas vadītājs(saimnieks) nodrošina regulāru dezinfekcijas līdzekļu un citu aizsardzības līdzekļu iegādi, pieejamību un pārrauga telpu uzkopšanu.

6.4. Informāciju par neattaisnotajiem kavējumiem apkopo direktores vietniece izglītības jomā , kā arī veic preventīvo darbu.

**7. Vecāku, likumisko pārstāvju atbildība**

Izglītojamā vecākiem vai likumiskajiem pārstāvjiem nekavējoties jāinformē klases audzinātājs vai Skolas vadības pārstāvji, ja izglītojamam konstatēta Covid-19 infekcija vai izglītojamais ir bijis tiešā kontaktā ar Covid-19 inficētu personu.

**8. Higiēnas prasību nodrošināšana**

8.1..Ierodoties Skolā obligāti izglītojāmiem,pedagogiem un darbiniekiem jāpārbauda veslības stāvoklis,izmantojot digitālo un skārenjūtīgo termometrus ,kā arī jādezinfekcē rokas.

8.2. Ņemot vērā, ka vīrusu infekcijas var izplatīties arī netiešā kontakta ceļā, pieskaroties virsmām un priekšmetiem, kas piesārņoti ar elpceļu izdalījumiem, tehniskais personāls, kas veic telpu uzkopšanu, pastiprinātu uzmanību pievērš telpu uzkopšanai un tīrībai, nodrošinot:

8.2.1. regulāru (ne retāk kā vienu reizi darba dienā) telpu mitro uzkopšanu – mazgāt grīdas, slaucīt putekļus, īpašu uzmanību pievēršot virsmu un priekšmetu tīrībai un dezinfekcijai, kuriem bieži pieskaras darbinieki, izglītojamie (piem. durvju rokturi, skārienjūtīgās ierīces, klaviatūras, laboratoriju piederumi, sporta inventārs, mājturībā un tehnoloģijās izmantotie piederumi, u.c.),

8.2.2. sanitāro telpu un citu koplietošanas telpu uzkopšanu un dezinfekciju,

8.2.3. regulāru atkritumu urnu iztukšošanu. Atkritumu savākšanai izmantot atkritumu maisus,

8.2.4. pēc iespējas regulāru telpu vēdināšanu,

8.2.5. tīrīšanas un dezinfekcijas līdzekļu un telpu uzkopšanas inventāra pieejamību.

**9. Rekomendācijas personīgās higiēnas un profilakses pasākumiem darba vietā**

9.1. Sekot savam veselības stāvoklim un nedoties uz darbu ar elpošanas ceļu infekcijas slimības pazīmēm (klepus, sāpes kaklā, paaugstināta ķermeņa temperatūra).

9.2. Regulāri mazgāt rokas ar ziepēm (īpaši pirms ēdienreizēm, pēc tualetes apmeklējuma, pēc klepošanas un šķaudīšanas) un dezinficēt rokas ar dezinfekcijas līdzekli. Iespēju robežās ievērot distanci un izvairīties no tuva kontakta ar personu, kura slimo ar akūtu elpceļu infekciju (ieteikums – vismaz 2 metru distance).

9.3. Klepojot un šķaudot izmantot vienreiz lietojamās salvetes un pēc tam nomazgāt rokas vai dezinficēt ar dezinfekcijas līdzekli.

9.4.Braucot uz skolu ar pašvaldības un skolas transportu jālieto sejas maskas.

**10. Citi norādījumi**

10.1. Stingri jāievēro personas datu aizsardzība un aizliegts izplatīt informāciju par konkrētajiem ar Covid-19 inficētajiem izglītojamajiem, pedagogiem, vai Skolas darbiniekiem, ja tādi būs.

10.2. Ja tiek organizēts kāds pasākums (mācību ekskursija, konkurss, sacensības, olimpiādes, u.c.) ārpus Skolas telpām, tad par pasākuma apmeklējuma nosacījumiem tiek informēti izglītojamie, vecāki un tiek veikta audzēkņu un pedagogu uzskaite pasākumā.

10.3. Direktores vietnieki izglītības jomā regulāri seko līdzi ierakstiem un informācijai e-klasē.

10.4. Visiem Skolas darbiniekiem rūpīgi jāseko līdzi savam veselības stāvoklim, ja parādās kādas akūtas elpošanas ceļu infekcijas pazīmes, ir paaugstināta ķermeņa temperatūra vai citādi darbinieks jūtas nevesels, nekavējoties sazināties ar savu ģimenes ārstu un paziņot Skolas vadībai.

10.5. Ja Skolā vai sabiedrībā ir palielinājies inficēšanās risks ar Covid- 19 infekciju, apsverama iespēja izmantot medicīniskās sejas maskas.

10.6. Atbildīgās personas, kuras koordinē noteikto prasību un izstrādātās kārtības ieviešanu un uzraudzību ir direktores vietnieki izglītības jomā un skolas saimnieciskās daļas vadītājs(saimnieks).

10.7. Zinību dienas pasākumu Skolā organizē tā, lai ievērotu vispārējās prasības attiecībā uz pulcēšanās nosacījumiem un nodrošinātu pasākuma dalībniekiem distancēšanās iespējas.

10.8. Ar minēto kārtību izglītojamie, viņu likumiskie pārstāvji,pedagogi, darbinieki tiek iepazīstināti klātienē vai ar e-klases sistēmas palīdzību, kā arī tā tiek publiskota Skolas **www.skaistkalnevsk.edu.lv** un Vecumnieku novada Domes [www.vecumnieki.lv](http://www.vecumnieki.lv) tīmekļa vietnē.

Saskaņots:

Vecumnieku novada Domes

Priekšsēdētājs Guntis Kalniņš